**แผนการจัดการเรียนรู้**

**กลุ่มสาระการเรียนรู้ภาษาไทย โรงเรียนสาธิตมหาวิทยาลัยราชภัฏสวนสุนันทา**

**รายวิชา ภาษาไทยพื้นฐาน (ท๒๑๑๐๑) ภาคเรียนที่ ๑ ปีการศึกษา ๒๕๖๔**

**หน่วยการเรียนรู้ที่ ๑ เรื่อง นิราศภูเขาทอง ชั้นมัธยมศึกษาปีที่ ๑**

**แผนการจัดการเรียนรู้ที่ ๓ เรื่อง แปลศัพท์ในนิราศ เวลาเรียน ๑ ชั่วโมง ผู้สอน**

**มาตรฐานการเรียนรู้ / ตัวชี้วัด**

ท ๑.๑ ม ๑/๔

มาตรฐาน ท ๑.๑ ใช้กระบวนการอ่านสร้างความรู้และความคิดเพื่อนำไปใช้ตัดสินใจแก้ปัญหาในการดำเนินชีวิตและมีนิสัยรักการอ่าน

ตัวชี้วัด ข้อ ๔ ระบุและอธิบายคำเปรียบเทียบ และคำที่มีหลายความหมายในบริบทต่างๆ จากการอ่าน

**เป้าหมายการเรียนรู้**

๑. นักเรียนสามารถบอกความหมายของคำศัพท์ในนิราศภูเขาทองได้

๒. นักเรียนสามารถเขียนความหมายของคำศัพท์ในนิราศภูเขาทองได้

๓. นักเรียนมีระเบียบวินัยในการเขียน

**สาระสำคัญ**

คำศัพท์ หนึ่งคำอาจจะมีหลายความหมาย หรือพูดอีกอย่างหนึ่งว่าคำศัพท์แต่ละคำมีความหมายได้หลายนัย โดยความหมายจะแตกต่างกันไปตามบริบท ด้วยสาเหตุนี้จึงทำให้เกิดปัญหาในการแปลความหรือการถอดคำประพันธ์ หากไม่พิจารณาดูบริบทให้ดีก็อาจเกิดการแปลความหมายผิดพลาดขึ้นได้

**สาระการเรียนรู้**

๑. ความสำคัญของการแปลคำศัพท์

๒. ความหมายของคำศัพท์

**กระบวนการจัดการเรียนรู้**

**ขั้นนำ**

๑. ครูสุ่มนักเรียน ๕ คน เลือกคำศัพท์ยากจากเรื่องนิราศภูเขาทอง มาคนละ ๑ คำ แล้วอ่านให้เพื่อนฟัง จากนั้นถามนักเรียนว่า คำศัพท์ยากที่นักเรียนอ่านนั้น มีนักเรียนคนใดทราบความหมายหรือไม่

๒. ครูนำเข้าสู่บทเรียนโดยการสรุปความรู้จากที่นักเรียนได้บอกความหมายของคำศัพท์

**ขั้นสอน**

๑. ครูบรรยายความรู้เรื่อง ความสำคัญของการแปลคำศัพท์

๒. ครูแจกใบงาน เรื่อง “แปลศัพท์ในนิราศ” ให้กับนักเรียน เพื่อให้นักเรียนเขียนคำตอบที่ได้จากกิจกรรม “คู่ฉันอยู่ไหน” ลงในใบงาน

๓. นักเรียนทำกิจกรรม “คู่ฉันอยู่ไหน” โดยครูแจกอุปกรณ์ให้กับนักเรียน ซึ่งมีรายละเอียดดังนี้

-ช้อน หมายถึง คำศัพท์

-จาน หมายถึง ความหมายของคำศัพท์

๔. ครูชี้แจงการทำกิจกรรม “คู่ฉันอยู่ไหน”ให้นักเรียนฟัง โดยครูแบ่งนักเรียนทั้งห้องออกเป็น ๒ ฝั่ง ฝั่งซ้ายนักเรียนจะได้รับช้อนที่ติดคำศัพท์อยู่ คนละ ๑ คัน ส่วนฝั่งขวานักเรียนจะได้รับจานที่ติดความหมายของคำศัพท์ คนละ ๑ ใบ จากนั้นนักเรียนฝั่งซ้ายที่ได้คำศัพท์ คนแรกลุกขึ้นอ่านคำศัพท์ให้เพื่อนฟัง หากตรงกับความหมาย ของนักเรียนคนใดไหนฝั่งขวา ให้ลุกยืนขึ้น แล้วอ่านความหมายให้เพื่อนฟัง จากนั้นครูเฉลย หากถูกต้อง ให้เขียนลงในใบงาน เรื่อง “แปลศัพท์ในนิราศ” ทำไปเรื่อยๆจนครบ ทุกคำ

๕. นักเรียนส่งใบงาน เรื่อง “แปลศัพท์ในนิราศ” ให้กับครู

**ขั้นสรุป**

๑. ครูและนักเรียนร่วมกันอภิปราย สรุปความรู้เรื่อง ความสำคัญของการแปลศัพท์ และทบทวนความหมายของคำศัพท์ บางคำ

**สื่อการเรียนรู้**

๑. ช้อนและจานคำศัพท์

๒. ใบงาน เรื่อง “แปลศัพท์ในนิราศ”

**การวัดและการประเมินผล**

**การวัดประเมินผล**

๑. ประเมินใบงาน เรื่อง “แปลศัพท์ในนิราศ”

๒. ระเบียบวินัยในการเขียน

**เครื่องมือวัดและประเมินผล**

๑. แบบประเมินใบงาน เรื่อง “แปลศัพท์ในนิราศ”

**แหล่งการเรียนรู้**

สถาบันพัฒนาคุณภาพวิชาการ (พว.). ๒๕๕๘. **หนังสือเรียนรายวิชาภาษาไทยพื้นฐาน วรรณคดีและวรรณกรรม ชั้นมัธยมศึกษาปีที่๑.** กรุงเทพฯ:พัฒนาคุณภาพวิชาการ (พว.).

ห้องสมุด

อินเตอร์เนต

**บันทึกผลหลังการจัดกิจกรรมการเรียนรู้**

**ผลการจัดกิจกรรมการเรียนรู้**........................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**ปัญหาที่พบ**

........................................................................................................................................................................................................................................................................................................................................................................................................................................................................................................................................................................................................................................................................................................................

..............................................................................................................................................................................

**แนวทางในการแก้ไขปัญหา**

........................................................................................................................................................................................................................................................................................................................................................................................................................................................................................................................................................................................................................................................................................................................ ..............................................................................................................................................................................

ลงชื่อ..........................................................ครูผู้สอน

(..........................................................................)

................../................../.................

**แบบประเมินใบงาน เรื่อง “แปลศัพท์ในนิราศ”**

|  |  |  |  |  |
| --- | --- | --- | --- | --- |
| **การประเมิน** | **ดีมาก**  **( ๓ )** | **พอใช้**  **( ๒ )** | **ปรับปรุง**  **( ๑ )** | **ค่าน้ำหนัก**  **คะแนน** |
| ความถูกต้อง | นักเรียน บอกและเขียนความหมายของคำศัพท์ในนิราศภูเขาทองได้ถูกต้องทุกคำ และเขียนสะกดคำตามหลักไวยากรณ์ได้อย่างถูกต้อง | นักเรียน บอกและเขียนความหมายของคำศัพท์ในนิราศภูเขาทองได้ถูกต้องทุกคำ แต่ตอบผิดไม่เกิน ๕ คำ และเขียนสะกดคำตามหลักไวยากรณ์ได้อย่างถูกต้อง | นักเรียน บอกและเขียนความหมายของคำศัพท์ในนิราศภูเขาทองได้ถูกต้องทุกคำ แต่ตอบผิดมากกว่า ๕ คำ | ๓ ( ) |
| ความครบถ้วน | นักเรียนเขียนความหมายของคำศัพท์ได้ครบถ้วน ทุกคำ | นักเรียนเขียนความหมายของคำศัพท์ขาดไป ไม่เกิน  ๒ คำ | นักเรียนเขียนความหมายของคำศัพท์ขาด มากกว่า ๒ คำขึ้นไป | ๒ ( ) |
| ระเบียบวินัยและความเรียบร้อย | ใบงานมีความสะอาดเรียบร้อย ไม่มีรอย ขูด ลบ ขีดฆ่า | ใบงานมีความสะอาดเรียบร้อย แต่มีรอย ขูด ลบ ขีด ฆ่า ๑-๓ ตำแหน่ง | ใบงานมีรอย ขูด ลบ ขีด ฆ่า มากกว่า ๓ ตำแหน่งขึ้นไป | ๒ ( ) |
| รวม | | | |  |

**ระดับคะแนน**

๑๕ – ๒๑ คะแนน = ดีมาก

๘ – ๑๔ คะแนน = พอใช้

๑ – ๗ คะแนน = ปรับปรุง